CELEX: 22004D0137
Language: et
Date: 2004-09-24 00:00:00
Title: EMP ühiskomitee otsus nr 137/2004, 24. september 2004, millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust

10.3.2005   
            
            
               ET
            
            
               Euroopa Liidu Teataja
            
            
               L 64/80
            
         
      EMP ÜHISKOMITEE OTSUS
   
   nr 137/2004,
   24. september 2004,
   millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artikleid 86 ja 98,
   ning arvestades järgmist:
   
               (1)
            
            
               Lepingu protokolli nr 31 muudeti EMP Ühiskomitee 8. juuni 2004. aasta otsusega nr 90/2004. (1)
               
            
         
               (2)
            
            
               EMP Ühiskomitee 7. novembri 2003. aasta otsusega nr 164/2003 (2) lülitati lepingusse Euroopa Parlamendi ja nõukogu 26. juuni 2003. aasta otsus 1230/2003/EÜ, millega võetakse vastu mitmeaastane tegevusprogramm energeetika valdkonnas nimetusega “Arukas energeetika – Euroopa” (2003–2006). (3)
               
            
         
               (3)
            
            
               On asjakohane laiendada lepinguosaliste riikide koostööd nii, et see hõlmaks programmi COOPENERi valdkonda ning sellest lähtuvaid meetmeid.
            
         
               (4)
            
            
               Seetõttu tuleks muuta lepingu protokolli nr 31, et kõnealune laiendatud koostöö saaks alata 1. jaanuarist 2005,
            
         ON VASTU VÕTNUD JÄRGMISE OTSUSE:
   Artikkel 1
   Lepingu protokolli nr 31 artikli 14 lõikesse 2e lisatakse järgmine taane:
   
               —
            
            
               “Alates 1. jaanuarist 2005 osalevad EFTA riigid lõike 5 punktis g osutatud ühenduse programmi valdkonna COOPENER koostöös ja sellest lähtuvates meetmetes.”
            
         Artikkel 2
   Käesolev otsus jõustub 25. septembril 2004. aastal tingimusel, et kõik lepingu artikli 103 lõike 1 kohased teated on EMP Ühiskomiteele esitatud. (4)
   
   Seda kohaldatakse alates 1. jaanuarist 2005.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 24. september 2004
      
         
            EMP Ühiskomitee nimel
         
         
            eesistuja
         
         Kjartan JÓHANNSSON
         
      
   
   
      (1)  ELT L 349, 25.11.2004, lk 52.
   
      (2)  ELT L 41, 12.2.2004, lk 67.
   
      (3)  ELT L 176, 15.7.2003, lk 29.
   
      (4)  Põhiseadusest tulenevad nõuded on nimetatud.